SAPD sê oor DNS-stelle | Maroela Media
SAPD sê oor DNS-stelle
Argieffoto (Foto: Philippedelavie, Pixabay)
Die Suid-Afrikaanse Polisiediens het Woensdag gesê gerugte dat die polisie 'n landswye tekort het aan DNS- en verkragtingstoetsstelle, is onwaar. Dit is slegs sommige polisiestasies wat 'n tekort ervaar.
"Die SAPD het met 'n tenderproses begin om nog bewyseversamelingsstelle aan te skaf," het brig. Vishnu Naidoo, woordvoerder van die polisie, gesê. "Twee van die verskaffers wat aan die tender deelgeneem het, is gediskwalifiseer omdat hulle nie aan die bepaalde riglyne voldoen het nie. Die SAPD het egter tydens die proses ontdek dat die derde verskaffer, wat wel aan die vereistes voldoen, tans strafregtelik ondersoek word. Die SAPD kon dus nie die tender toeken nie."
Naidoo het gesê die SAPD het intussen met 'n aanskaffingsproses deur 'n kwotasiebasis begin. "Ons het sommige maatskappye geïdentifiseer en assesseer tans hul vermoë om die vereiste toerusting te verskaf."
Hy het bygevoeg die SAPD is ook besig om van die bewyseversamelingstelle aan stasies en eenhede te versprei waar daar 'n tekort is. "Die SAPD is tevrede dat hierdie stappe sal verseker dat daar vir minstens twee maande lank voldoende hoeveelheid voorraad is."
Twee vinnig vas ná Goodwood-moord
'n Te kort is 'n te kort of dit 1of 1miljoen is dit bly 'n te kort
Wanneer het die rooi lig begin flikker?
En intussen, word verkragtingslagoffers en misdaadslagoffers se DNS/verkragting-bewysstukke nie geneem nie en word dit vernietig, wat op die ou einde daartoe kan lei dat 'n saak nie vervolgbaar is nie en talle verkragters/moordenaars skotvry loop ……